ด่วน! เกิดเหตุบุกยิงในห้าง “เซ็นจูรี่” พบเสียชีวิต 1 เจ็บ 1 ฟากจนท.ปิดกั้นพื้นที่แล้ว
ด่วน! เกิดเหตุบุกยิงในห้าง "เซ็นจูรี่" พบเสียชีวิต 1 เจ็บ 1 ฟากจนท.ปิดกั้นพื้นที่แล้ว
18 ก.พ. 2563

ผู้สื่อข่าวรายงานว่า เมื่อเวลา 15.30 น. วันนี้ (18 ก.พ. 2563) เกิดเหตุยิงกันภายในคลินิกชื่อดัง ชั้น 4 ห้างเซ็นจูรี่ เดอะมูฟวี่พลาซ่า ถ.พญาไท แขวงถนนพญาไท เขตราชเทวี กรุงเทพฯ เบื้องต้นมีรายงานผู้เสียชีวิตแล้ว 1 ราย ในที่เกิดเหตุ เป็นผู้หญิง อีกทั้งมีผู้ได้รับบาดเจ็บ ถูกอาวุธปืน อีก 1 ราย เป็นผู้หญิงถูกนำตัวส่งโรงพยาบาลแล้ว ขณะนี้อยู่ระหว่างการติดตามรายละเอียดเพิ่มเติมว่าผู้ก่อเหตุเป็นใคร อย่างไรก็ตาม เจ้าหน้าที่ได้ปิดกั้นที่เกิดเหตุแล้ว